Den Vest-Sjællandske Avis, 1837-10-20
(Jndsendt.) Da jeg forleden Aften faae en Deel af Slagelse By illumineret i klart Maaneskin, kom jeg til at tænke paa, hvad der dog kunde være Anledningen til den Skik at illuminere Det faldt mig da ind, at Skikken rimeligviis er opstaaet paa en Tid, da man endnu ikke pleiede at oplyse Byernes Gader, med Lygter, og følgeligen kunde det være baade nyttigt og behageligt ved visse Leiligheder at sørge for, at Folk kunde see naar de gik paa Gaderne. Siden, da det efterhaanden blev almindeligere at sørge for Gadebelysning, blev Skikken bevaret, uagtet den nu tildeels havde tavt sin Betydning. Nu lagde man en anden Betydning deri; man vilde tilkjendegive at man var saa fornøiet ved en eller anden Anledning, af man ikke undslog sig for at gjøre Bekostninger for at vise sin Glæde. Naar man nu seer en Deel af en By illumineret, kunde man ofte have stor Lyst til at vide, hvorfor Folk hav sat Lys i deres Vinduer. Kunde man see ind i Folks Jndre vilde man maaskee finde, at de Færreste gjøre det, fordi de egentlig tænke Noget ved den Anledning, som foranlediger Jnluminationen; den Ene illuminerer, fordi Andre have illumineret for ham, eller for at Andre ved Leilighed skulle giøre Gjengield; den Anden gjør det, fordi den Første gjør det; den Tredie og Fjerde sætte Lys i Vinduerne, fordi det nu engang er Skik og Brug, Gaderne ere nu opfyldte af Mennesker, især af Ungdommen, der deels gjøre deres Betragtninger over det Smagfulde eller Smagløse ved de enkelte Huses Oplysning, deels anstille Formodninger over, hvorfor den illuminerer, og den ikke gjør det. Just den Forskjel, man derved opdager kan let sætte ondt Blod imellem Folk, thi uagtet det ikke synes at være vanskeligt at opdage, at Nogle ikke illuminer. fordi de i Almindelighed ikke synes om denne Skik, faaer det dog let Udseende af, at de ved en enkelt Leilighed vurde have gjort det, fordi saa mange andre smukke Folk gjøre det, og at de derfor af personlige Grunde have undladt det. At denne Skik medfører Udgifter, vil jeg slet ikke omtale; værre er den Uleilighed, at mange Familier, hvis Værelser enten alle eller tildeels vende ud imod Gaden, ikke ere istand til at benytte deres Bopæl, fordi de plages af Des og Damp og ikke have Lyst til at stille deres huuslige Liv til Skue for Publikum, samt at Alle maae være i idelig Bevægelse for at pusse Lystne, at de ingen Skade skulle foraarsage. Det forekom mig derfor at være meget priisværdigt, hvad jeg engang læste i Aviserne, at Jndbyggerne i en By i Jylland, jeg troer i Ringkjøbing, vare blevne enige om aldeles ikke at illuminere ved private Anledninger; thi om offentlige Anledninger kan der ikke være Tale, naar Alle skulle være glade, kan den Enkelte ikke undslaae sig. Jeg vilde derfor ønske, at Jndbyggerne i Slagelse vilde efterligne Jydernes Exempel. Vilde En sætte sig i Spidsen derfor og samle Underskrifter i den Anledning, tvivler jeg heller ikke paa, at Sagen vilde komme i Gang. Jeg vilde gjerne gjøre det selv, dersom jeg ikke havde Grunde til at ønske, at mit Navn maatte blive ganske ubekjendt, og min Deeltagelse i denne Sag maatte indskrænke sig til at bevæge mine Medborgere til at tage Tingen i nærmere Overveielse og, om muligt, bringe den i UdføA. B. relse.